KOMISSION ASETUS (EY) N:o 201/95,
annettu 31 päivänä tammikuuta 1995,
kolmansista maista tuotavan humalan mukana seuraavien todistusten ja yhteisön todistusten vastaavuudesta annetun asetuksen (ETY) N:o 3077/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (1), sellaisena kuin se on viimeksi muutettuna asetuksella (ETY) N:o 3124/92 (2), ja erityisesti sen 5 artiklan 2 kohdan,
sekä katsoo, että
komission asetuksessa (ETY) N:o 3077/78 (3), sellaisena kuin se on muutettuna asetuksella (EY) N:o 1757/94 (4), tunnustetaan tietyistä kolmansista maista tuotavan humalan mukana seuraavien todistusten ja yhteisön todistusten vastaavuus ja vahvistetaan luettelo näiden maiden yksiköistä, jotka ovat valtuutettuja myöntämään vastaavuustodistuksia, sekä tuotteista, joita todistukset koskevat ; kyseisten kolmansien maiden yksiköiden on päivitettävä tämän asetuksen liitteessä olevat tiedot ja ilmoitettava ne komissiolle tiiviin yhteistyön hengessä,
Zimbabwe sitoutui siitä lähtien noudattamaan humalan ja humalatuotteiden kaupan pitämiselle säädettyjä vaatimuksia ja valtuutti tietyt yksiköt myöntämään vastaavuustodistuksia ; tämän vuoksi nämä todistukset olisi tunnustettava yhteisön todistuksia vastaaviksi ja niiden kattamat tuotteet olisi laskettava vapaaseen liikkeeseen, vastaavat muutokset on välttämätöntä tehdä asetuksen (ETY) N:o 3077/78 liitteeseen, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3077/78 liite tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä tammikuuta 1995.